64 



26. L. cucullata Hufn. Tavle VII, Fig. 111. 



cf's Føler korthaaret. Forv. hvide, med et lille, sorte- 

 brunt Rodfelt; Partiet mellem dette og Mellemfeltets indre 

 sortebrune Begrænsning rustbrunt udfyldt. Mellemfeltet 

 hvidt, med fint, mørkt Midtpunkt; dets ydre Begrænsning 

 bestaar af en mørk, takket Linie, der nærmest Kanten 

 indad er bredt, sortebrunt begrænset og danner en stor, 

 fremtrædende Plet, hvorfra gaar 2 fine, mørke Tværlinier 

 til Randen. Det indre Sømfelt mere eller mindre rust- 

 rødt. Bølgelinien hvid, og det ydre Sømfelt graat, med lys 

 Spids og derunder i Reglen en mørkere Plet, der kan 

 være sortebrun. Sømmen opløst i sorte Halvmaaner, der 

 udfor den mørke Plet er tykkest. Frynsernes indre Halv- 

 del mørkere, med brune Pletter udfor Ribbeenderne. 

 Bagv. hvidlige, med graa Søm og lys Bølgelinie. Søm- 

 linie og Frynser som i Forv. Hoved og Bryst sortviolette; 

 Bagkroppen hvid. V. 1,1 — 1,4 Ctm. 



Larven gullig-grøn, med meget bred, sortebrun Side- 

 ryglinie. Hovedet gulbrunt med sorte Streger. L. 2,6 

 Ctm. Paa Galium (Snerre), særlig Blomsterne. Puppen 

 rødlig-brun, med mørke Vingeskeder. Den overvintrer. 



Sjælden. Sj. (fl. St.); Amager (Kongelunden); Fyen 

 (Faaborg); Bornh. (Østerlarsker); Loll. (Fagersted); Jyll. 

 (Stensballe Skov v. Horsens, Trustrup). Maj— Juni. 



27. L. galiåta Hb. Tavle VII, Fig. 112. 



d"s Føler meget korthaaret. Forv. hvide, med lille, 

 brunligt, i Midten graahvidt bestøvet Rodfelt. Mellem- 

 feltet bredt, sortebrunt, i Midten med et Par lysere, mere 

 eller mindre tydelige, bølgede Tværlinier, og udad med et 

 stumpt Fremspring. En sort Midtplet. Det hvide Parti 

 indenfor og udenfor Mellemfeltet er oftest brunligt be- 

 støvet. I Sømfeltet en graa Plet ved Kanten og paa begge 

 Sider af Bølgelinien i Celle 4 og 5. Bagv. hvidgraa, med 

 ofte utydelige Tværlinier. V. 1,2 — 1,4 Ctm. 



Larven gulgraa med mørk Ryglinie; Sideryglinierne 

 gullig-hvide, nedad bredt brunt begrænsede. Sidestriberne 

 lysegule. Hovedet fint mørkt prikket. Paa Galium (Snerre). 



